কুমিল্লায় পুলিশের ডিআইজি পরিচয় দেয়া প্রতারক আটক
পুলিশ ফখরুদ্দিন মোহাম্মদ আজাদ নামে পুলিশের ডিআইজি ও এসপি পরিচয় দেয়া এক প্রতারককে আটক করেছে। সোমবার রাতে ঢাকার খিলগাঁও এলাকা থেকে সহযোগী গাড়িচালক রুবেলসহ তাকে আটক করা হয়। এ সময় তাদের ব্যবহৃত প্রাইভেটকার জব্দ করা হয়েছে। ফখরুদ্দিন পুলিশে চাকরি দেয়া ও বদলি করাসহ নানা কাজের আশ্বাসে সাধারণ মানুষের বিপুল অঙ্কের টাকা হাতিয়ে নিয়েছেন। তার খিলগাঁওয়ের বাসা থেকে পুলিশের ঊর্ধ্বতন কর্মকর্তার পোশাকে তোলা ছবি, ব্যবহৃত ভুয়া সিল ও অফিসিয়াল ডকুমেন্ট উদ্ধার করা হয়। ফখরুদ্দিন কুমিল্লার লাকসাম উপজেলার বাকুই গ্রামের আবদুল হামিদের ছেলে।







মঙ্গলবার সকালে নিজ কার্যালয়ে সংবাদ সম্মেলন করেন কুমিল্লার পুলিশ সুপার সৈয়দ নূরুল ইসলাম। তিনি জানান, ফখরুদ্দিন মোহাম্মদ আজাদ দীর্ঘদিন ধরে ডিআইজি, এসপিসহ পুলিশের বিভিন্ন কর্মকর্তার পরিচয় দিয়ে প্রতারণা করে আসছেন। এ পর্যন্ত তার বিরুদ্ধে ১১ জন বিভিন্ন ধরনের প্রতারণার অভিযোগ করেছেন। এর প্রেক্ষিতে কুমিল্লা জেলা পুলিশ তাকে আটক করে। ফখরুদ্দিন ব্যক্তি ও পরিবেশ বিবেচনায় নিজেকে কখনও ডিআইজি, কখনও এসপি পরিচয় দিতেন। ১৯৯১ সালে ফখরুদ্দিন পুলিশের সাব-ইন্সপেক্টর পদে যোগ দিলেও ঘুষ গ্রহণের অভিযোগে চাকরিচ্যুত হন। ২০০০ সালে ডিবি পুলিশের পরিচয়ে ছিনতাইকালে গ্রেফতার হন তিনি। পরে জেল থেকে ছাড়া পেয়ে ফের প্রতারণা অব্যাহত রাখেন।

পুলিশ ফখরুদ্দিন মোহাম্মদ আজাদ নামে পুলিশের ডিআইজি ও এসপি পরিচয় দেয়া এক প্রতারককে আটক করেছে। সোমবার রাতে ঢাকার খিলগাঁও এলাকা থেকে সহযোগী গাড়িচালক রুবেলসহ তাকে আটক করা হয়। এ সময় তাদের ব্যবহৃত প্রাইভেটকার জব্দ করা হয়েছে। ফখরুদ্দিন পুলিশে চাকরি দেয়া ও বদলি করাসহ নানা কাজের আশ্বাসে সাধারণ মানুষের বিপুল অঙ্কের টাকা হাতিয়ে নিয়েছেন। তার খিলগাঁওয়ের বাসা থেকে পুলিশের ঊর্ধ্বতন কর্মকর্তার পোশাকে তোলা ছবি, ব্যবহৃত ভুয়া সিল ও অফিসিয়াল ডকুমেন্ট উদ্ধার করা হয়। ফখরুদ্দিন কুমিল্লার লাকসাম উপজেলার বাকুই গ্রামের আবদুল হামিদের ছেলে।